حامید درودی - Wîkîpediya

# حامید درودی

### Ji Wîkîpediya

حامید درودی له‌ ساڵی 1342ی هه‌تاوی له‌ گوندی چرۆسانه‌ له‌ ناوچه‌ی بێڵه‌واری شاری کامیاران له‌ پارێزگای کوردستان (سنه)‌‌ هاتوومه‌ته‌ دونیا و هه‌ر له‌ گونده‌که‌ی خۆی نرای‌ به‌ر خوێندن و پاش پۆلی پێنجه‌م چووته‌ شاری کامیاران و له‌ خوێندنگه‌ی (شبانه‌روزی) خوێندنی ناوه‌ندی ته‌واو کردوه‌ و له‌ ده‌بیرستانی هه‌مان شاردا دوای ساڵێک خوێندن چووته‌ کرماشان و ساڵێک له‌وێ کاری کردوه‌. له دواییدا چووه‌ته‌‌ ڕیزی پێشمه‌رگه‌کانی هێزی پارتیزانی (بێستوون)ی حدکا له‌ کرماشان و بووه‌ به‌ کادری ده‌رمانی ئه‌و هێزه‌ و تاکو ڕۆژی برینداربوونی له‌ گوندی (لۆن)دا، له‌و هێزه‌دا ماوه‌ته‌وه‌. له ساڵی 1985دا له‌ لایه‌ن (حیزبی دێموکراتی کوردستانی ئێران)ه‌وه‌ نێردراوه‌ بۆ سوید و له‌ویش درێژی به‌ کاری ده‌رمانی دا و بووه‌ته‌‌ کادری ده‌رمانی له‌ به‌شی ده‌روونناسیدا. ساڵی 1993 گه‌ڕا‌وه‌ته‌وه‌‌ بۆ کوردستان و له‌ نه‌خۆشانه‌ی پێشمه‌رگه‌ (نه‌خۆشخانه‌ی ئازادی) له‌ چیای قه‌ندیلدا چه‌ند مانگ کاری ده‌رمانی کرد و هاوکات ده‌وره‌ی ددان کێشان و ددان پڕکردنه‌وه‌ی دیت و له‌و به‌شه‌‌دا ده‌ستی به‌ کار کرد، تاکو نه‌خۆشخانه‌که‌ گواسترایه‌وه‌ بۆ شاری کۆیه‌. دوای ئه‌وه‌ بنکه‌ی نه‌خۆشخانه‌ له‌ کویه‌ (ئازادی) سه‌قامگیر بوو، گه‌ڕایه‌وه‌ بۆ سوید. ساڵی 1995 دیسان گه‌ڕایه‌وه‌ بۆ کوردستان و دوای ماوه‌یه‌کی کورت له‌وی ژنی هێنا و گه‌ڕایه‌وه‌ بۆ سوید. دوای گه‌ڕانه‌وه‌ده‌وره‌یه‌کی دوو ساڵه‌ی میدیا (ده‌نگ و ره‌نگ و وێنه‌گری) و گرافیکی کومپیۆته‌ری خوێند. ساڵی 2006 له‌ بنکه‌ی تیشک تی ڤی له‌ فه‌رانسه‌ ده‌ستی به‌ کار کرد و ئێستاش له‌سه‌ر کاره‌که‌ی به‌رده‌وامه‌. بێجگه‌ له‌وه‌ی به‌ڕێوه‌به‌ری به‌رنامه‌ی "کلیک" ه‌، زۆر رۆژیش له‌ وه‌شاندا ده‌مێنێته‌وه‌ و مونتاژی دوو به‌رنامه‌ی "بێستوون" و "شارۆ"یش ده‌کا. بێجگه‌ له‌مانه‌ش زۆر سروود و گۆرانی له‌ شێوه‌ی کلیپ[[1]] دا دروست کردووه‌.

ناوه‌ندی که‌مئه‌ندامانی کورد له‌ سوید[[2]] کورد ئای تی گرووپ[[3]] زانستپه‌روه‌رانی کورد[[4]]

Ji "http://ku.wikipedia.org../../../%D8%AD/%D8%A7/%D9%85/%D8%AD%D8%A7%D9%85%DB%8C%D8%AF_%D8%AF%D8%B1%D9%88%D8%AF%DB%8C.html" hatiye standin.

Kategorî: Nivîskar

##### Views

- Gotar
- Guftûgo
- Revîzyona niha

##### Lêbigere